
ADATLAP / REGISZTRÁCIÓS LAP

Sportoló neve:	 
Születési hely, idő:	 
Lakcím:	 
Anyja neve:	 
Szülő/gondviselő telefonszáma, e-mail címe:	 
Sérülés, allergia – csak a biztonságos sportoláshoz szükséges információ:	 
SZÜLŐI / GONDVISELŐI NYILATKOZAT
Kijelentem, hogy a Puente Sportegyesület mindenkor hatályos, a www.puente.hu oldalon megismerhető Házirendjét elolvastam, megértettem és elfogadom.
Tudomásul veszem, hogy a torna, a ritmikus gimnasztika és az akrobatikus torna – különösen az ugrások, akrobatikus elemek, emelések, dobások, elkapások és társas gyakorlatok – természetükből adódóan sérülési kockázattal járnak. A szakszerű oktatás, edzői felügyelet, megfelelő bemelegítés és a biztonsági szabályok betartása mellett sem zárható ki teljes mértékben baleset vagy sportsérülés, így például esés, zúzódás, rándulás, ficam vagy csonttörés. Tudomásul veszem, hogy egy sérülés bekövetkezése önmagában nem jelenti az Egyesület vagy az edző felelősségét.
Vállalom, hogy gyermekem olyan sérülését, allergiáját vagy más, a biztonságos sportolást érdemben befolyásoló körülményét, amelynek ismerete az edzéshez szükséges, jelzem az Egyesület felé, és az ilyen adat lényeges változásáról is tájékoztatást adok.
Ha gyermekem edzés közben rosszul lesz vagy megsérül, hozzájárulok ahhoz, hogy a PSE edzője a helyzetnek megfelelő azonnali intézkedést megtegye, szükség esetén elsősegélyt nyújtson és mentőt hívjon. Az Egyesület a szülőt/gondviselőt a lehető leghamarabb értesíti.
Tudomásul veszem, hogy a PSE gálái és bemutatói az éves szakmai munka kiemelt eseményei. Versenyző gyermek esetén tudomásul veszem a Házirendben rögzített szezonvállalás és rendszeres felkészülés jelentőségét, és ha a folytatás kérdésessé válik, azt a lehető leghamarabb jelzem a vezetőedzőnek.
KÉP-, VIDEÓ- ÉS HANGFELVÉTEL
Hozzájárulásom alapján a PSE működése során – így különösen edzéseken, versenyeken, gálákon, bemutatókon és edzőtáborokban – gyermekemről kép-, videó- és hangfelvétel készülhet, amelyet az Egyesület saját honlapján, hivatalos közösségimédia-felületein, illetve a PSE és a sportág bemutatása, népszerűsítése céljából használhat fel. A hozzájárulás önkéntes, és a jövőre nézve bármikor visszavonható.
☐ HOZZÁJÁRULOK        ☐ NEM JÁRULOK HOZZÁ
A személyes adatok kezelésére a Puente Sportegyesület külön, hatályos adatkezelési tájékoztatója vonatkozik.
A FENTIEKET ELOLVASTAM, MEGÉRTETTEM, ÉS A FENTIEK SZERINT NYILATKOZOM.

Vác, 2026 09.01.	__________________________________
	szülő / gondviselő aláírása

